**Юли 2016 г.**

**ДОГОВОР**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ОПЕРАТИВНА ПРОГРАМА**

**„РЕГИОНИ В РАСТЕЖ” 2014- 2020**

**Процедура ………………………………….**

|  |  |
| --- | --- |
| **НАИМЕНОВАНИЕ НА БЕНЕФИЦИЕНТА:** |  |
| **РЕГИСТРАЦИОНЕН НОМЕР НА ДОГОВОРА ЗА БФП:** |  |
| **РЕГИСТРАЦИОНЕН НОМЕР НА ПРОЕКТНОТО ПРЕДЛОЖЕНИЕ:** |  |
| **НАИМЕНОВАНИЕ НА ПРОЕКТА:** |  |
| **ПРИОРИТЕТНА ОС 2:** |  |
| **ОБЩА СУМА НА ПРОЕКТА:** |  |
| **ПРОДЪЛЖИТЕЛНОСТ НА ПРОЕКТА:** |  |

Днес, ………………… г., в гр.София, между:

**1. Министерство на регионалното развитие и благоустройството**, **Управляващ орган на Оперативна програма „Региони в растеж“ 2014-2020 (ОПРР) – Главна дирекция „Градско и регионално развитие”,** садрес: гр.София, ул. ”Св. св. Кирил и Методий” №17-19, с Булстат: 831661388, представлявано от Деница Пламенова Николова – Ръководител на Управляващия орган на ОПРР, оправомощена със Заповед № РД-02-14-390/19.05.2016 г. на Министъра на регионалното развитие и благоустройството, наричано по-нататък, за краткост: „**УПРАВЛЯВАЩ ОРГАН“**, от една страна,

и

**2. ……………………….. (бенефициент)**

*се подписа този Договор за предоставяне на безвъзмездна финансова помощ, с който страните постигнаха съгласие за следното:*

**Раздел І. ПРЕДМЕТ И ЦЕЛ НА ДОГОВОРА**

* 1. Настоящият Договор се сключва между страните с цел предоставяне на безвъзмездна финансова помощ за изпълнението на проектно предложение (Приложение А) на Бенефициента, съгласно Решение №. на Ръководителя на УО на ОПРР.
  2. С настоящия договор Управляващият орган предоставя на Бенефициента безвъзмездна финансова помощ за изпълнение на проекта при условията и сроковете, подробно описани по-долу.
  3. С подписването на Договора Бенефициентът декларира, че е запознат със съдържанието на Договора и всички негови Приложения, представляващи неразделна негова част, описани в Раздел VІІ, изразява съгласие с тях и се задължава да изпълнява всички произтичащи от тях задължения.
  4. Бенефициентът се задължава да изпълни дейностите точно, пълно, качествено, в срок и на своя собствена отговорност в съответствие с одобреното проектно предложение и приложенията към него, при спазване на приложимото право на Съюза и българското законодателство.

**Раздел ІІ. СРОКОВЕ**

* 1. Настоящият Договор влиза в сила от датата на подписването му от двете страни.
  2. **(1).** Срокът за изпълнение на Договора е (……..) месеца***,*** включително за изготвяне на окончателен отчет и представяне на искане за окончателно плащане, и започва да тече от датата на подписване на настоящия договор.

**(2).** Срокът по ал.1 обхваща продължителността на всички дейности, свързани с изпълнението на проекта, включително окончателно разплащане от бенефициента към изпълнителите.

* 1. Всички дейности, включително: окончателното разплащане към изпълнители, представянето на окончателния технически отчет и окончателния финансов отчет по проекта трябва да приключат в рамките на срока за изпълнение на Договора.

**Раздел ІІІ. ФИНАНСИРАНЕ НА ПРОЕКТА**

* 1. **(1)** Общата стойност на проекта, **представляваща БФП (...)**, възлиза на **………….. лева** (………).

**(2)** В съответствие с Регламент (ЕС) № 1303/2013 г. и етапната цел на ниво Приоритетна ос ………..… на ОПРР, е определена индивидуална етапна цел за БЕНЕФИЦИЕНТА по процедура ……………. на верифицирани средства в размер на **……………………. лева** (………………….), както и резерв за изпълнение в размер на **…………….. лева** (………………………….).

**(3)** В случай че не са постигнати етапните цели към 31.12.2018 г. на ниво Приоритетна ос ……….. на ОПРР УПРАВЛЯВАЩИЯТ ОРГАН си запазва правото да ревизира общия бюджет на процедура ……………., общия размер на БФП, определен за БЕНЕФИЦИЕНТА и на предоставената БФП по настоящия Договор, в съответствие със степента на усвояемост на средствата от страна на БЕНЕФИЦИЕНТА. В този случай тези средства се поемат като собствен принос от страна на БЕНЕФИЦИЕНТА.

**(4)** В случай че БЕНЕФИЦИЕНТЪТ не е постигнал индивидуалната си етапна цел на верифицираните от УО на ОПРР средства до 30 юни 2018 г., УО на ОПРР си запазва правото да ревизира определения общ ресурс на БФП за БЕНЕФИЦИЕНТА и размера на предоставената до момента безвъзмездна финансова помощ по сключените договори за БФП, включително по настоящия Договор, с размера на средствата, които не са постигнати като верифицирани от УО на ОПРР до този момент. В този случай тези средства се поемат като собствен принос от страна на БЕНЕФИЦИЕНТА.

* 1. Разходите, описани като собствен принос на Бенефициента, в случай, че е налице такъв, не могат да бъдат предмет на вземане към Управляващия орган. Те служат само за целите на отчитането на напредъка по проекта и неговото изпълнение.
  2. **(1)** Всеки непредвиден в проектното предложение разход или различен от предвидения, с изключение на разходите за строително-монтажни работи, който възникне при изпълнението на проекта, и който не е включен в бюджета на проекта посредством допълнително споразумение, с изключение на разходите за строително-монтажни работи, се счита за недопустим и не подлежи на верификация.
  3. Всеки предвиден в проектното предложение разход, одобрен първоначално с проектното предложение като допустим за финансиране чрез БФП, който впоследствие, поради неизпълнение на клауза на настоящия Договор, грешка или поради нарушение на законодателството, промени статута си на недопустим за финансиране чрез БФП от Управляващия орган, не подлежи на верификация*.*
  4. Без да противоречи на чл.10 и чл.11, *недопустим* е всеки разход, определен като такъв, съгласно чл.65 – чл.71 от Регламент (EС) №1303/2013 г. на Европейския парламент и Съвета и Постановление №119 на Министерския съвет на Република България от 20.05.2014 г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014 – 2020 г. или съгласно Насоките за кандидатстване по съответната схема за предоставяне на безвъзмездна финансова помощ и/или отговорите на въпроси към тях.
  5. Разходите за ДДС са допустими, ако са обвързани с допустими разходи и при спазване на Указание № НФ-5/28.07.2014 за третиране на ДДС като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на ЕС и от Европейския фонд за морско дело и рибарство, за финансова рамка 2014-2020 г., което се предоставя на Бенефициента (**ПРИЛОЖЕНИЕ И)**.
  6. Разходите по проекта, финансиран по настоящия Договор, се извършват в съответствие с предвиденото в бюджета на проекта, съгласно **ПРИЛОЖЕНИЕ А**.
  7. Окончателната сума на БФП по чл.8 се определя съобразно напредъка и изпълнението на проекта, представените разходи за възстановяване от Бенефициента пред Управляващия орган и след проверка от Управляващия органза спазване на разпоредбите на настоящия Договор, Общите условия към настоящия Договор, представляващи **Приложение Е2,** и действащото законодателство.
  8. Всички разходи по проекта, които са извършени от Бенефициента след 31.12.2023 г., се считат за недопустими и не подлежат на верификация. Съгласно чл.65, параграф 4 на Регламент (EС) №1303/2013 в случай на разходи, възстановявани съгласно чл.67, параграф 1, първа алинея, букви б) и в), действията, съставляващи основание за възстановяването на разходите, трябва да са извършени между 1 януари 2014 г. и 31 декември 2023 г.

**Раздел ІV. ПЛАЩАНИЯ, ТЕХНИЧЕСКО И ФИНАНСОВО ОТЧИТАНЕ**

* 1. Плащанията по настоящия Договор ще се извършват, както следва:

т.1.Авансово плащане - **в размер до ………..** (………), представляващи до 35 % (тридесет и пет на сто) от стойността на предоставената от Управляващия орган безвъзмездна финансова помощ (100%) по ОПРР към Бенефициента;

т.2. Междинно/междинни плащания;

т.3. Окончателно (финално) плащане.

* 1. Авансовото плащане се извършва след представяне на следните документи:

т.1. Искане за плащане, подадено през ИСУН 2020, с включени приложения към него.

т.2. Копие от подписани от Бенефициента, в качеството му на възложител, договор/и за основната/ите дейност/и по проекта с включени в него/тях клаузи за авансово плащане към изпълнителя.

т.3. Запис на заповед по образец **ПРИЛОЖЕНИЕ E1-IV** или банкова гаранция по образец **ПРИЛОЖЕНИЕ E1-III** за размера на аванса в полза на УПРАВЛЯВАЩИЯ ОРГАН, както и Решение на Общинския съвет, с което се разрешава поемане на задължението;

т.4. Копие от Удостоверение за регистрация по чл. 104 от ЗДДС, заверено „вярно с оригинала” (ако е приложимо);

т.5. Форма за финансова идентификация (**ПРИЛОЖЕНИЕ Е1-ІI**).

* 1. Управляващият орган превежда авансовото плащане в двуседмичен срок от датата на подаване от Бенефициента до Управляващия орган на искане за авансово плащане, придружено с всички изискуеми документи, необходими за извършване на авансово плащане при наличие на разполагаем лимит или след залагане на лимит по десетразрядния код на Управляващия органот страна на Дирекция „Национален фонд” на Министерство на финансите.
  2. УПРАВЛЯВАЩИЯТ ОРГАН прави междинни и окончателни плащания в срока по чл. 62 от ЗУСЕСИФ, след одобряване/верифициране на документите/разходите в съответствие с изискванията на чл.125 от Регламент (EС) №1303/2013 г. на Европейския парламент и Съвета при наличие на разполагаем лимит или след залагане на лимит по десетразрядния код на УПРАВЛЯВАЩИЯ ОРГАН от страна на Дирекция „Национален фонд” на Министерство на финансите.
  3. Бенефициентът е отговорен за верифициране (одобряване) на разходите по проекта, при спазване на Част II от Указания на Министерство на финансите ДНФ №02 от 01.07.2014 г. относно сертифициране на разходите по Оперативни програми, съфинансирани от Европейския фонд за регионално развитие, Европейския социален фонд, Кохезионния фонд, Инициативата за младежка заетост и Фонда за европейско подпомагане на най-нуждаещите се лица на Европейския съюз за финансовата рамка 2014-2020 г. , които се предоставят на Бенефициента (**ПРИЛОЖЕНИЕ И)**.
  4. **(1).** УПРАВЛЯВАЩИЯТ ОРГАН възстановява на Бенефициента допустимите разходи за изпълнение на проекта, финансирани от БФП, в съответствие с предмета и целта на проекта и съгласно действащото българско законодателство и правото на Съюза.

**(2)** В случай на изменение на указанията от страна на Министерството на финансите или изменение на свързаното законодателство, УПРАВЛЯВАЩИЯТ ОРГАН и Бенефициентът се съгласяват измененията да се прилагат между страните от датата на издаването им**.**

**(3)** Възстановяване на средства от УПРАВЛЯВАЩИЯ ОРГАН към Бенефициента се извършва само след верификацията на дейностите, процесите и средствата по проекта от страна на УПРАВЛЯВАЩИЯ ОРГАН, която удостоверява дали разходите за тези процеси и дейности, включени в съответното плащане, са допустими съгласно посочените нормативни актове, настоящия Договор и неговите Приложения.

**(4)** На верификация подлежат само допустими разходи.

* 1. Бенефициентът може да представя искане за възстановяване на средства за междинни плащания до УПРАВЛЯВАЩИЯ ОРГАН, съгласно искане за плащане през ИСУН 2020, придружено от междинен технически отчет и междинен финансов отчет на базата на реално извършените и платени от Бенефициента разходи или на опростени възможности за финансиране, съгласно чл.67, параграф 1, първа алинея, букви б) , в) и г) на Регламент (ЕС) №1303/2013.
  2. (1) При верификация УПРАВЛЯВАЩИЯТ ОРГАН проверява съответствието на изпълнените дейности със заложеното в проектното предложение и договора с изпълнител. Бенефициентът е длъжен да изпълни всички предвидени дейности по формуляр за кандидатстване, включително тези, за които няма предвидени средства от безвъзмездна финансова помощ. ,

(2) Бенефициентът е длъжен при искане за възстановяване на средства да представи доказателства за реалното изпълнение на дейностите и всички подкрепящи искането за плащане документи, описани подробно в Указанията за изпълнение на договори за предоставяне на безвъзмездна финансова помощ по Оперативна програма „Региони в растеж“ 2014-2020 г.

* 1. При верификация на разходи за строително-монтажни работи (СМР) УПРАВЛЯВАЩИЯТ ОРГАН проверява отчетените видове и количества спрямо заложените по договора с изпълнител.
     + 1. При установени разлики в предвидените количества на отделните видове СМР, след приключване на строителството на верификация подлежат промените, които отговарят на следните условия:
  2. След направената промяна общата стойност на КСС към договора за строителство не се увеличава;
  3. Промяната в количеството на всяка конкретна позиция в КСС не надвишава с повече от 15% първоначално определеното количество, както в посока увеличаване, така и в посока намаляване. Общата стойност на количествата надвишения до 15% от първоначално определеното количество се компенсира с общата стойност на количествата намаления до 15% от първоначално определеното количество. Намаленията над 15%, както и неизпълнените позиции, не могат да бъдат използвани за компенсиране на надвишени количества до 15%.
  4. Не са допустими за верификация изпълнени нови позиции в КСС към договора за строителство и промени в количествата на конкретна позиция от КСС над 15%.
  5. Общата стойност на промените за целия период на изпълнение при намаляване на количествата на СМР не трябва да надвишава 10% от стойността на КСС към договора за строителство;
  6. Общата стойност на промените за целия период на изпълнение при увеличаване на количествата на СМР не трябва да надвишава 10% от стойността на КСС към договора за строителство в случаите, когато се компенсира с намаляване на други количества. Увеличението в количествата на стойност над 10% от стойността на КСС не се компенсира с каквото и да е намаляване в количества и остава за сметка на бенефициента.
     + 1. В случай че е извършена промяна/замяна на определен вид материал в конкретна позиция от КСС, то такава промяна/замяна е допустима, само в случай че качеството/техническите характеристики на новия вид материал са по-добри, а единичната цена за съответната позиция остава същата или е по-ниска, от съответната цена по договора с изпълнителя.
       2. В случаите, когато в съответните Насоки за кандидатстване по конкретната процедура за предоставяне на БФП или въпросите и отговорите към тях е посочено изрично, че са допустими непредвидени разходи в КСС (в размер до 10% от стойността на СМР, финансирани от БФП по проекта) и в договора с изпълнителя на СМР има включена клауза, касаеща третирането на непредвидени разходи, тези разходи (в размер до 10% от стойността на СМР, финансирани от БФП по проекта) се отчитат на окончателно плащане. Непредвидените разходи могат да се отчитат и при искане за междинно плащане само в случай че СМР дейностите са напълно приключили. С цел верифициране на непредвидените разходи бенефициентът следва да представи отделен протокол за приемането им или отделна част от протокола, придружен от необходимите документи, обосноваващи изпълнението им. На верификация подлежат само разходи, които попадат в следната хипотеза:

*„Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Разходите, които биха могли да бъдат верифицирани като непредвидени, следва да отговарят на условията за допустимост на разходите по процедурата, в рамките на която е сключен договорът.”.*

* + - 1. Условията на ал.1, ал.2 и ал.3 не се отнася при договори за инженеринг.
      2. Отчитането на допустимите изменения на сключените от бенефициента договори за СМР се извършва в съответствие с Указанията за изпълнение на договори за предоставяне на безвъзмездна финансова помощ по Оперативна програма „Региони в растеж“ 2014-2020 г. При непредставяне на пълна отчетна документация и/или неизпълнение на горепосочените условия, УО има право да не верифицира направените от бенефициента разходи.
  1. УПРАВЛЯВАЩИЯТ ОРГАН верифицира разходите, представени от Бенефициента, и го уведомява за одобрените и неодобрени разходи.
  2. **(1)**. Възстановяване на средства за окончателно плащане се извършва след представяне от Бенефициента на искане за плащане през ИСУН 2020, придружено от окончателен технически отчет**,** окончателен финансов отчети доклад за фактически констатации при проекти с бюджет над 200 000 лв., изготвен от квалифициран одитор, физическо или юридическо лице, или от звеното за вътрешен одит към бенефициента.

**(2)** Размерът на окончателното плащане се изчислява като от верифицираните допустими разходи по проекта, финансирани от безвъзмездна финансова помощ, се приспаднат отпуснатите авансово и междинни плащания.

* 1. **(1)**. Общият размер на авансовите и междинните плащания не трябва да надхвърля 90 % (словом: деветдесет на сто) за инфраструктурни проекти на стойност над 5 млн. лева и 80 % (словом: осемдесет на сто) за всички останали проекти от размера на одобрената безвъзмездна финансова помощ.

**(2)** В случай на представена банкова гаранция, издадена от банка или друга финансова институция, регистрирана в Република България, общият размер на авансовите и междинните плащания не трябва да превишава 95 % (словом: деветдесет и пет на сто) от размера на одобрената безвъзмездна финансова помощ.

* 1. **(1)**. В случай, че Сертифициращият орган не сертифицира одобрени от УПРАВЛЯВАЩИЯ ОРГАН суми, както и верифицирани и платени на Бенефициента разходи над размера на сертифицираните такива, УПРАВЛЯВАЩИЯТ ОРГАН има право да извърши прихващане на съответните суми от следващото плащане към Бенефициента по същия проект по ОПРР.

**(2)** УПРАВЛЯВАЩИЯТ ОРГАН уведомява бенефициента за всяко едно прихващане от последващо плащане.

* 1. **(1).** В случай на установяване на нередност или на друго несъответствие с клаузите на настоящия Договор и неговите приложения, УПРАВЛЯВАЩИЯТ ОРГАН коригира финансово бюджета на проекта, като прилага финансова корекция в процент или конкретна сума пари върху стойността на реално извършените и допустими за верификация разходи по проекта.

**(2)** За отправна точка при коригирането може да послужи сключен договор с изпълнител, разходите за определена дейност от проекта, цялата стойност на БФП по проекта или отделен разход.

* 1. При определяне на размера на финансовите корекции във връзка с отделни или системни нередности, установени по проекта, УПРАВЛЯВАЩИЯТ ОРГАН прилага разпоредбите на нормативния акт по чл. 70, ал. 2 от ЗУСЕСИФ или Методологията за определяне на финансови корекции във връзка с нарушения, установени при възлагането и изпълнението на обществени поръчки и на договори по проекти, съфинансирани от Структурните фондове, Кохезионния фонд на Европейския съюз, Европейския земеделски фонд за развитие на селските райони, Европейския фонд за рибарство и фондовете от Общата програма "Солидарност и управление на миграционните потоци", приета с ПМС №134 от 2010 г.
  2. Извън случаите по чл.29 и чл.30, други платени на Бенефициента разходи, които се установят като надплатени или недължимо платени, подлежат на възстановяване от Бенефициента на УПРАВЛЯВАЩИЯ ОРГАН по реда, описан в ДНФ №2/01.07.2014 г.
  3. **(1)**. Всеки разход по чл.29 и чл.30, който е платен от УПРАВЛЯВАЩИЯ ОРГАН на Бенефициента, се третира като недължимо платен разход и Бенефициентът е длъжен да го възстанови на УПРАВЛЯВАЩИЯ ОРГАН в двуседмичен срок от датата на уведомяването му за това.

**(2)** В случаите на ал.1, Бенефициентът превежда дължимите суми по транзитната сметка към десетразрядния код на управляващия орган:

Банка БНБ София, IBAN номер на транзитната сметка:.

**(3)** Редът, предвиден в предходните алинеи, се прилага и при възстановяване на разход по чл.32 от настоящия Договор.

* 1. Всеки разход, предвиден за финансиране със средства от БФП, включен в искане за плащане по проекта от Бенефициента и все още неразплатен, за който възникне съмнение у УПРАВЛЯВАЩИЯ ОРГАН, че е неправомерен поради допусната нередност или че е недопустим по друга причина, не подлежи на верификация и разплащане от УПРАВЛЯВАЩИЯ ОРГАН и Бенефициентът не може да го претендира.
  2. В случай, че УПРАВЛЯВАЩИЯТ ОРГАН не удовлетвори вземането си във връзка с дължимите му суми по реда на чл.32 и чл. 33 (*доброволно възстановяване*), той има право да го прихване от всяко следващо плащане по проекта.
  3. Плащанията от УПРАВЛЯВАЩИЯ ОРГАН към Бенефициента се извършват в лева по банков път, с платежно нареждане по сметка на Бенефициента, чрез трансфер на средства по банкова извънбюджетна сметка 7443 (подход по т. …… от ДДС № ……… г. на МФ – Дирекция „Държавно съкровище”). БЕНЕФИЦИЕНТЪТ е длъжен да уведоми Управляващия орган за неговия IBAN и BIC на обслужващата банка във форма съгласно **ПРИЛОЖЕНИЕ E1-II.**
  4. (1) Подлежащите на възстановяване натрупани лихви от неусвоени средства, които не попадат в дерогациите, описани в чл.65 §8 на Регламент (ЕС) № 1303/2013 г., следва да се превеждат по сметка: ……….

(2) ) Временни депозити за гаранции, участие в търгове, други чужди средства и приходи от продажба на тръжна документация се извършват и отчитат по общия ред – чрез съответните банкови сметки за чужди средства на бенефициента.

**Раздел V. СПЕЦИФИЧНИ УСЛОВИЯ**

* 1. **(1).** Бенефициентът се задължава в срок до 3 (три) месеца от датата на влизане в сила на настоящия Договор да обяви всички процедури за избор на изпълнители.

**(2)** В случай че в срок до 3 (три) месеца от датата на влизане в сила на административния договор бенефициентът не е обявил всички процедури за избор на изпълнители по проекта, Управляващият орган изпраща предизвестие до бенефициента, в което поставя срок от 1 (един) месец за обявяване на процедурите. Неспазването на срока дава право на Управляващия орган едностранно и без предизвестие да прекрати административния договор, за да предотврати или отстрани тежки последици за обществения интерес.

**Чл. 39 (1).** Бенефициентът е длъжен да сключи договори за възлагане на обществени поръчки с изпълнителите по проекта в срок до 12 (дванадесет) месеца от влизане в сила на настоящия Договор.

**(2)** В случай, че в срок до 12 (дванадесет) месеца от влизане в сила на настоящия Договор БЕНЕФИЦИЕНТЪТ не е сключил договори за обществени поръчки с изпълнител за дейности по проекта, УПРАВЛЯВАЩИЯТ ОРГАН изпраща предизвестие до Бенефициента, в което поставя срок до 1 (един) месец за сключване на всички договори с изпълнители. Неспазването на срока дава право на Управляващия орган едностранно да прекрати договора за БФП, за да предотврати или отстрани тежки последици за обществения интерес.

**(3)** В случай, че БЕНЕФИЦИЕНТЪТ не е сключил договор с изпълнител за дейност по Договора за безвъзмездна финансова помощ до 12 (дванадесет) месеца от изтичането на срока, предвиден за неговото сключване, посочен в чл. 39, ал. 1, финансирането с безвъзмездна финансова помощ се прекратява едностранно от Ръководителя на Управляващия орган.

**(4)** В срок от 10 (десет) дни след сключване на договор с изпълнител БЕНЕФИЦИЕНТЪТ въвежда договора с приложенията към него и всички документи от провеждането на процедурата по възлагане на обществена поръчка в ИСУН 2020.

**(5)** При сключено допълнително/и споразумение/я за изменение на договор за обществена поръчка, при условията на чл. 116 от ЗОП, както и при промяна в състава на ръководния персонал на изпълнителя, бенефициентът следва да информира УО в 3 дневен срок от настъпване на съответното обстоятелство, като представи споразумението и всички приложени доказателства/документи към него, в т.ч. и становище на АОП, ако е приложимо.

1. **(1)**. Срокът по чл.39 спира да тече от деня, следващ датата на постъпване на жалба при Бенефициента, в качеството му на Възложител по ЗОП, или в КЗК срещу Решение на Възложителя, свързано с процедура по възлагане на обществена поръчка по този проект, до момента на влизане в сила на Решението на КЗК или на ВАС (което е приложимо) или до момента на прекратяването на процедурата за възлагане на обществена поръчка.

**(2)** Срокът спира да тече и при прекратяване на процедурата до датата на Решението на Възложителя за откриване на нова процедура по възлагане на обществена поръчка, но не по-късно от 1 (един) календарен месец от датата на Решението за прекратяване.

1. При условие че случаите на обжалване или случаите на прекратяване на процедура за обществена поръчка по проекта поставя под риск усвояването на средствата от ОПРР, УПРАВЛЯВАЩИЯТ ОРГАН пристъпва към едностранно прекратяване на настоящия Договор.
2. Бенефициентът представя на УПРАВЛЯВАЩИЯ ОРГАН за информация график за провеждането на процедурите за възлагане на обществени поръчки в срок до 5 (пет) работни дни след влизането в сила на настоящия Договор, като графикът следва да е съобразен с чл.39 по-горе.
3. **(1)** Бенефициентът представя на УПРАВЛЯВАЩИЯ ОРГАН чрез ИСУН 2020 информация за избрания екип за управление на проекта и начина на избирането му по настоящия Договор до 5 (пет) дни след влизането му в сила. В случай на външни за организацията членове на екипа, БЕНЕФИЦИЕНТЪТ представя информация за избраните членове в срок от 5 дни след сключване на договор с тях.

**(2)** Към информацията следва да бъде представена Декларация по образец (Приложение К) за липса на конфликт на интереси по смисъла на чл. 57, параграф 2 от Регламент (ЕС, Евратом) №966/2012, попълнена от всеки член на екипа, включително и от Ръководителя на проекта.

1. **(1).** Бенефициентът се задължава да представи на УПРАВЛЯВАЩИЯ ОРГАН разработена Система за финансово управление и контрол, с които да докаже, че е осигурил адекватни и ефективни системи за финансово управление и контрол в съответствие с изискванията на Закона за финансово управление и контрол в публичния сектор, правилата на ОПРР и приложимите актове на Европейския съюз, както и извлечение от счетоводната система, от което да е видна изградената аналитичност към счетоводните сметки за разходите по Оперативна програма „Региони в растеж" 2014-2020 г.

**(2)** Сканираната версия на частта от системите за финансово управление и контрол, както и сметкопланът на организацията, които пряко се отнасят до дейностите по ОПРР, се представят еднократно, при подаване на първо искане за плащане по договора за предоставяне на безвъзмездна финансова помощ.

**Раздел VІ. АДРЕСИ НА СТРАНИТЕ ЗА КОНТАКТ**

**Чл. 45**. Кореспонденцията, свързана с настоящия Договор се извършва чрез ИСУН 2020, като задължително съдържа регистрационния номер и наименованието на проекта.

**Раздел VІІ. ПРИЛОЖЕНИЯ**

1. Бенефициентът се придържа към образците и документите и е задължен да спазва актовете, представени като Приложения към настоящия Договор и представляващи неразделна част от него, както следва:

|  |  |
| --- | --- |
| ПРИЛОЖЕНИЕ А: | *Формуляр за проектно предложение (на хартиен носител и в ИСУН 2020)* |
| ПРИЛОЖЕНИЕ Б: | *Декларация за съгласие данните от статистическите изследвания, провеждани от Националния статистически институт, за дейността на конкретния бенефициент да бъдат предоставяни от Националния статистически институт на Управляващия орган на ОПРР 2014-2020, както и разпространявани/публикувани в докладите за изпълнение на програмата (в ИСУН 2020)* |
| ПРИЛОЖЕНИЕ В1: | *Декларация, че проектът не е финансиран от други източници с публични средства (на хартиен носител)* |
| ПРИЛОЖЕНИЕ В2: | *Декларация, че проектът не генерира нетни приходи (в ИСУН 2020)* |
| ПРИЛОЖЕНИЕ В3: | *Декларация за извършена проверка за наличие на стопанска дейност в сградите-обекти на интервенция (в ИСУН 2020)* |
| ПРИЛОЖЕНИЕ Е1-І: | *Образец на Доклад за фактически констатации (в ИСУН 2020)* |
| ПРИЛОЖЕНИЕ Е1-ІI: | *Форма за финансова идентификация (в ИСУН 2020)* |
| ПРИЛОЖЕНИЕ Е1-III: | *Образец на банкова гаранция (в ИСУН 2020)* |
| ПРИЛОЖЕНИЕ Е1-IV: | *Образец на запис на заповед (в ИСУН 2020)* |
| ПРИЛОЖЕНИЕ Е2: | *Общи условия към договор за предоставяне на безвъзмездна финансова помощ (на хартиен носител и в ИСУН 2020)* |
| ПРИЛОЖЕНИЕ Ж: | *Декларация за нередности (на хартиен носител)* |
| ПРИЛОЖЕНИЕ З: | *Единен наръчник на бенефициента за прилагане на правилата за информация и комуникация 2014 - 2020 (в ИСУН 2020)* |
| ПРИЛОЖЕНИЕ И: | *Указание № НФ-5/28.07.2014 г. за третиране на ДДС като допустим разход при изпълнение на проекти по oперативните програми, съфинансирани от Европейския фонд за регионално развитие, Европейския социален фонд, Кохезионния фонд на ЕС и от Европейския фонд за морско дело и рибарство, за финансовата рамка 2014-2020 г. (в ИСУН 2020)* |
|  | *Указания на Министерство на финансите ДНФ № 01/ 01.07.2014 г. относно условията и реда на изплащане на финансовата подкрепа със средства от Европейския фонд за регионално развитие, Европейския социален фонд и Кохезионния фонд, Инициатива за младежка заетост, Фонд за европейско подпомагане на най-нуждаещите се лица на Европейския съюз и кореспондиращото национално съфинансиране за финансова рамка 2014 – 2020 г. (в ИСУН 2020)* |
|  | *Указания на Министерство на финансите ДНФ № 02/ 01.07.2014 г. относно сертифициране на разходите по оперативни програми, съфинансирани от Европейския фонд за регионално развитие, Европейския социален фонд и Кохезионния фонд, Инициатива за младежка заетост, Фонд за европейско подпомагане на най-нуждаещите се лица на Европейския съюз и кореспондиращото национално съфинансиране за финансова рамка 2014 – 2020 г. (в ИСУН 2020)* |
|  | *Указания на Министерство на финансите ДДС № 07/04.04.2008 г. относно редът и начинът за предоставяне на общини на средствата на Националния фонд от структурните фондове на Европейския съюз и от Кохезионния фонд, на средствата на Разплащателната агенция към Държавен фонд „Земеделие” (в ИСУН 2020)* |
| ПРИЛОЖЕНИЕ И-1: | *Декларация за съгласие за предоставяне на информация във връзка с ДДС от компетентните органи по приходите (в ИСУН 2020)* |
| ПРИЛОЖЕНИЕ И-2: | *Информация за размера на невъзстановимия данък върху добавена стойност, който се включва като допустим разход по проекта (в ИСУН 2020)* |
| ПРИЛОЖЕНИЕ K: | *Образец на Декларация за липса на конфликт на интереси по смисъла на чл. 57, параграф 2 от Регламент (ЕС, Евратом) №966/2012 (в ИСУН 2020)* |
| ПРИЛОЖЕНИЕ M: | *Методология за определяне на финансови корекции във връзка с нарушения, установени при възлагането и изпълнението на обществени поръчки и на договори по проекти, съфинансирани от Структурните фондове, Кохезионния фонд на Европейския съюз, Европейския земеделски фонд за развитие на селските райони, Европейския фонд за рибарство и фондовете от Общата програма "Солидарност и управление на миграционните потоци", приета с ПМС № 134 от 2010 г. (в ИСУН 2020)* |

1. **(1).** Всички Приложения към настоящия Договор следва да се спазват по форма и съдържание.

**(2)** С подписване на настоящия Договор страните се считат за информирани за действащото европейско и българско законодателство в областта на изпълнението и отчитането на проекти, съфинансирани със средства на ЕС, обществените поръчки, третирането на недопустими разходи и нередности и определянето на финансови корекции за нарушения по проектите.

**Раздел VІІІ. ДРУГИ УСЛОВИЯ**

1. **(1).** В случай на несъответствие между настоящия Договор и Приложенията, с предимство се прилагат разпоредбите на Договора.

**(2)** В случай на противоречие между **Приложение Е2 (*Общите условия*)** и другите приложения, с предимство се прилагат разпоредбите на **Приложение Е2**.

1. **(1)**. Изменения и допълнения на настоящия Договор са допустими при мотивирано искане на Бенефициента и след предварително, писмено съгласие от УПРАВЛЯВАЩИЯ ОРГАН.

**(2)** При подписване на анекс, той става неразделна част от настоящия Договор.

1. При промяна на приложимото национално законодателство или право на Съюза, в следствие на която клауза от Договора влиза в противоречие с правна норма от нормативен акт, страните са информирани, че приоритет има правната норма, като клаузата от Договора не се прилага като противоречаща на Закона/съответния акт. В този случай Договорът може да бъде изменен с анекс, което не е задължително действие за страните.
2. За неуредените в настоящия Договор въпроси се прилагат разпоредбите на действащото българско законодателство и право на Съюза.

*Настоящият договор се състави и подписа в 2 (два) оригинални екземпляра на български език, по един за всяка от страните.*

|  |  |
| --- | --- |
| **УПРАВЛЯВАЩ ОРГАН:** | **БЕНЕФИЦИЕНТ:** |
| **……………………………….**  **ДЕНИЦА НИКОЛОВА**  **РЪКОВОДИТЕЛ НА УПРАВЛЯВАЩИЯ ОРГАН НА ОПРР** | **……………………………..** |
| *(дата)* | *(дата)* |